Эмэрык Чапскі - Вікіпэдыя

# Эмэрык Чапскі

### Зьвесткі зь Вікіпэдыі — вольнай энцыкляпэдыі.

граф Эмэрык фон Гуттэн-Чапскі (17 лістапада 1828 - 4 студзеня 1897 - Дзяржаўны дзеяч, калекцыянэр, нумізмат. Нарадзіўся ў вёсцы Станькава Стаўбцоўскага пав. (цяпер Дзяржынскі раён). Скончыў Віленскую гімназію, Маскоўскі унівэрсытэт. Удзельнік Крымскай вайны 1853-1856. З 1863 віцэ-губэрнатар Ноўґарада, з 1865 віцэ-губэрнатар Пэтэрбурґскай губ., з 1875 дырэктар Ляснога дэпартамэнту Міністэрства дзяржаўнай маёмасьці Расеі.

У 1879-1894 жыў у радавым маёнтку Станькава, дзе заснаваў музэй, сабраў калекцыі - нумізматычную, археалягічную, іконаграфічную, мастацкіх карцін, малюнкаў, гравюр, зброі, дэкаратыўна-прыкладнога мастацтва. У яго бібліятэцы (каля 20 тыс. тамоў) былі рэдкія кнігі (Берасьцейская Біблія 1563, кнігі з аўтографамі А. Міцкевіча, Я.Тышкевіча, А.Ельскага), калекцыі рукапісаў (аўтографы С. Манюшкі, Ю.Нямцэвіча, А.Адынца). У 1894 частка калекцыі перавезена ў Кракаў, дзе склала аснову музэя імя Чапскага. Аўтар дасьледаваньняў па нумізматыцы "Каталёг калекцый польскіх мэдалёў і манэт" (т. 1-5, 1871-1916; 2-е выд., 1957), "Удзельныя, велікакняскія і царскія грошы Старажытнай Русі" (1875). Аляксандар Ельскі прысвяціў Чапскаму брашуру-нэкралёг (1896).

## [рэдагаваць] Зьнешнія спасылкі

- Рэдкія манэты ВКЛ у беларускіх калекцыях
- Ад прыватнай калекцыі да народнага музэю - артыкул пра Эмэрыка Чапскага

  Гэты тэкст напісаны пры дапамозе матэрыялаў старонкі Гісторыя Беларусі. Асобы.

Атрымана з «http://be.wikipedia.org../../../%D1%8D/%D0%BC/%D1%8D/%D0%AD%D0%BC%D1%8D%D1%80%D1%8B%D0%BA_%D0%A7%D0%B0%D0%BF%D1%81%D0%BA%D1%96_45de.html»

Катэгорыі: Нумізматыка | Выбітныя асобы Беларусі

##### Views

- Артыкул
- Гутаркі
- Бягучая вэрсія

##### Пошук